বাবরি মসজিদের শিলান্যাস করে কী বললেন হুমায়ুন কবীর?

মুর্শিদাবাদ: পূর্বঘোষণা মতোই শনিবার বেলডাঙায় বাবরি মসজিদের শিলান্যাস অনুষ্ঠান। বাবরি মসজিদের শিলান্যাস করলেন হুমায়ুন কবীর (Humayun Kabir) ।নিরাপত্তায় মুড়ে ফেলা হয়েছে গোটা এলাকা। সাসপেন্ড হওয়া তৃণমূল বিধায়কের শিলান্যাস কর্মসূচির জেরে কার্যত অবরুদ্ধ হয়ে পড়ল ১২ (পূর্বের ৩৪) নম্বর জাতীয় সড়ক।শনিবার সকাল ১১টার পরেই মুর্শিদাবাদের বেলডাঙার বড়ুয়া মোড় থেকে রেজিনগর পর্যন্ত জাতীয় সড়কে যান চলাচলের গতি থমকে যায়। মঞ্চ উপস্থিত বিশিষ্টজনরা পরস্পরকে কোলাকুলি করলেন ভিত্তিপ্রস্তর স্থাপনের পর। হুমায়ুনের মুখে তখন চওড়া হাসি।বাবরি মসজিদের ভিত্তিপ্রস্তর স্থাপনের পর হুমায়ুন বললেন,আমি কোনও অসাংবিধানিক কাজ করছি না। হাইকোর্ট বলে দিয়েছে , হুমায়ুন কবীর কোনও অসাংবিধানিক কাজ করেনি।আমরা বাবরি মসজিদ করার উদ্যোগ নিতেই একদল রাম মন্দির বানাতে গেল। আমরা বাধা দিইনি।বাবরি মসজিদ হবে হবে হবে। কেউ আটকাতে পারবে না। এটা মুসলমানের সম্মানের লড়াই। আগামী ২২ তারিখ, বহরমপুর টেক্সটাইল মোড়ে নতুন দল ঘোষণা করব। আজ রাজনীতির কথা বলব না।

এক বছর আগে ঘোষণা করেছিলেন। মাঝে অনেক টানাপোড়েন হয়েছে। অবশেষে এল সেই মুহূর্ত। মুর্শিদাবাদের বেলডাঙায় স্থাপিত হল বাবরি মসজিদের ভিত্তিপ্রস্তর। এদিন রাজ্যের নানা প্রান্ত তথা দেশের বিভিন্ন এলাকা থেকে জড়ো হয়েছেন অসংখ্য মানুষ, ধর্মগুরু, কাজীরা।শিলান্যাস উপলক্ষে বেলডাঙার (Beldanga) মরাদিঘি এলাকায় যে পরিমাণ লোক গিজগিজ করছে, তাতে স্বাভাবিকভাবেই এই প্রশ্নটা চলে আসে। অনুষ্ঠানের জন্য বিশাল আয়োজন হয়েছে।বেলডাঙার মরাদিঘির (Humayun Kabir Babri Masjid Crowd) মাঠে কানায় কানায় পূর্ণ। জায়গা না পেয়ে হুমায়ুন কবীরের (Humayun Kabir) অনুগামী তথা মসজিদ কৌতুহলীরা আশপাশের বাড়ির ছাদে পর্যন্ত বসে গেছে। কোনও রকমের যাতে অশান্তি না ছড়ায় তার জন্য আগে থেকেই প্রস্তুত রয়েছে প্রশাসন। বেলডাঙায় কড়া নিরাপত্তা, অতিরিক্ত বাহিনী মোতায়েন। পাঠানো হয়েছে আরও একজন পুলিশ সুপার ও একজন অতিরিক্ত পুলিশ সুপারকে। মোতায়েন রয়েছে আড়াইশো RAF, ১০০ জন অফিসার। মোতায়েন হওয়া অফিসারদের মধ্যে রয়েছেন DSP, ইনস্পেক্টর এবং সাব ইনস্পেক্টর পদমর্যাদার অফিসার। এছাড়াও এলাকায় মোতায়েন রয়েছেন ১০০ জন কনস্টেবল।

আরও পড়ুন: বাড়ি ফিরছেন সোনালি বিবি! জোর করে পাঠানো হয়েছিল বাংলাদেশে

বাবরি মসজিদ নির্মাণের মোট বাজেট ৩০০ কোটি। শিলান্যাস করে জানালেন হুমায়ুন কবীর। তিনি এদিন মঞ্চ থেকে বলেন, ‘আমি কোনও অসাংবিধানিক কাজ করছি না। হাইকোর্ট বলে দিয়েছে , হুমায়ুন কবীর কোনও অসাংবিধানিক কাজ করেনি।বাবরি মসজিদ হবে হবে হবে। কেউ আটকাতে পারবে না। এটা মুসলমানের সম্মানের লড়াই। শুধু মসজিদ নয়, হাসপাতাল, স্কুল, হেলিপ্যাড, পার্ক, হোটেল সব হবে বাবরিকে ঘিরে। মোট বাজেট ৩০০ কোটি। আমরা বাবরি মসজিদ করার উদ্যোগ নিতেই একদল রাম মন্দির বানাতে গেল। আমরা বাধা দিইনি।’ভরতপুরের সাসপেন্ডেড তৃণমূল বিধায়ক বলেন, ‘আগামী ২২ তারিখ, বহরমপুর টেক্সটাইল মোড়ে নতুন দল ঘোষণা করব।’

অন্য খবর দেখুন